მუმბაის ვიქტორიანული გოთიკისა და არტ-დეკოს ანსამბლი

მუმბაის ვიქტორიანული გოთიკისა და არტ-დეკოს ანსამბლი — წარმოადგენს XIX საუკუნის ვიქტორიანული აღორძინების საჯარო და XX საუკუნის მუმბაის არტ-დეკოს სტილის კერძო შენობების კოლექციას მუმბაის ფორტის უბანში. ეს ანსამბლი 2018 წელს იუნესკოს მსოფლიო მემკვიდრეობის ძეგლად გამოცხადდა.Mumbai's Victorian Gothic Art Deco Ensembles Is A World Heritage Site artdecomumbai.com. Retrieved 4 September 2021

ეს შენობები განლაგებულია ოვალ-მაიდანის გარშემო, დიდი რეკრეაციული მოედნის ირგვლივ, რომელსაც ოდესღაც ესპლანადა ერქვა. ოვალის აღმოსავლეთით განლაგებულია ვიქტორიანული გოთიკური საჯარო შენობები, ხოლო დასავლეთ მხარეს - ბექ ბეი რეკლამეიშენისა და მარინ დრაივის არტ-დეკოს სტილის შენობები. ეს ნომინაცია მიზნად ისახავს სულ 94 შენობის დაცვას.

XIX საუკუნის ვიქტორიანული გოთიკური შენობები, რომლებიც ოვალის აღმოსავლეთით მდებარეობს, ძირითადად არის მუმბაის უმაღლესი სასამართლო, მუმბაის უნივერსიტეტი (ფორტის კამპუსი) და საქალაქო სამოქალაქო და სასამართლო პალატა (განთავსებულია ძველი სამდივნოს შენობაში). ეს მონაკვეთი ასევე მოიცავს მუმბაის ერთ-ერთ ღირსშესანიშნაობას, რაჯაბაის საათის კოშკს. XX საუკუნის არტ-დეკოს შენობები განლაგებულია ოვალის დასავლეთ მონაკვეთში და შედგება ძირითადად კერძო საკუთრებაში არსებული საცხოვრებელი შენობებისა და ეროს კინოთეატრისგან.

ვიქტორიანული გოთიკური და არტ-დეკოს შენობების ეს ანსამბლი მსოფლიო მემკვიდრეობის ძეგლების სიაში დაემატა 2018 წლის 30 ივნისს, მსოფლიო მემკვიდრეობის კომიტეტის 42-ე სესიაზე, რომელიც ბაჰრეინის დედაქალაქ მანამაში გაიმართა.

სქოლიო

კატეგორია:მსოფლიო მემკვიდრეობის ძეგლები ინდოეთში